Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 34/07/1100	Bratislava, 28.8.2012
EEČ : 2-7-11-2012

U Z N E S E N I E

Trestná vec:	obvinený XXXXX 
Trestný čin:	skrátenie dane a poistného podľa § 148 odsek 5 Trestného zákona číslo 140/1961 Zbierky zákonov v znení zákona číslo 553/2002 Zbierky zákonov

Rozhodol: 	prokurátor Krajskej prokuratúry Bratislava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1) ako fyzická osoba a podnikateľ na základe živnostenského listu s vykonaním ohlasovacej živnosti s predmetom činnosti - kúpa tovaru za účelom jeho predaja iným prevádzkovateľom živnosti, v rozsahu voľnej živnosti a iné pod obchodným menom XXXXX - XXXXX s miestom podnikania XXXXX - XXXXX registračné číslo živ. listu XXXXX za rok 2000 ako platca DPH predkladal negatívne daňové priznania, aj keď za celé obdobie uskutočnil zdaniteľné plnenia z uhrádzaných faktúr spoločnosťami XXXXX a.s. banská Bystrica , XXXXX s.r.o. Žilina, XXXXX s.r.o. XXXXX, ktorým dodával a fakturoval rôzny tovar, nepriznal daň do 15 dní od konca mesiaca v ktorom sa uskutočnilo zdaniteľné plnenie, čím porušil § 15 ods.5 zákona č. 289/1995 Z.z. o dani z pridanej hodnoty v znení neskorších predpisov a skrátil DPH - v 1. štvrťroku 2000 o sumu 1.611.271,-Sk, v 2. štvrťroku 2000 o sumu 2.086.981,-Sk, v 3. štvrťroku 2000 o sumu 1.681.434,-Sk, vo  4. štvrťroku 2000 o sumu 4.545.772,-Sk, spolu za rok 2000 skrátil DPH najmenej v sume 9.925.457,-Sk, ku škode Slovenskej republiky,

2) za zdaňovacie obdobie roku 2001 predložil 2.4.2002 daňové priznanie k dani z príjmov fyzických osôb podľa zákona č.366/1999 Z.z. o daniach z príjmov, v znení neskorších predpisov v zmysle § 38 zákona č. 511/1992 v znení neskorších predpisov, s uvedeným nulovým príjmov a výdavkov 21.804,-Sk ako odvodov do fondov, pričom za toto obdobie obdržal úhrady faktúr od spoločnosti XXXXX Banská Bystrica, XXXXX spolu 11.956.965,30 Sk, od spoločnosti XXXXX, Žilina, IXXXXX, spolu v sume 10.845.590,30 Sk, nepriznal daň z fyzických osôb XXXXX XXXXX s miestom podnikania XXXXX, XXXXX, spolu vo výške 7.663.500,-Sk ku škode Slovenskej republiky,

3) za zdaňovacie obdobie roku 2001 nepriznal daň z pridanej hodnoty do 15 dní od konca mesiaca v ktorom sa uskutočnilo zdaniteľné plnenie, čím porušil § 15 ods.5 zákona č. 289/1995 Z.z. o dani z pridanej hodnoty v znení neskorších predpisov, aj keď za celé obdobie uskutočnil zdaniteľné plnenia vyplývajúce z uhrádzaných faktúr spoločnosťami XXXXX a.s. XXXXX, Banská Bystrica, XXXXX Žilina, čím skrátil DPH v 1. štvrťroku 2001 o sumu 2.515.579,-Sk, v 2. štvrťroku 2001 o sumu 583.599,-Sk, v 3. štvrťroku 2001  o sumu 591.296,-Sk, vo 4. štvrťroku 2001 o sumu 573.401,-Sk, spolu za rok 2001 skrátil DPH najmenej v sume 4.263.893,-Sk ku škode Slovenskej republiky,

4) za zdaňovacie obdobie roku 2004 predložil 30.3.2005 daňové priznanie k dani z príjmov fyzických osôb podľa zákona č.595/2003 Z.z. o daniach z príjmov, v znení neskorších predpisov v zmysle § 38 zákona č. 511/1992 Z.z. v znení neskorších predpisov s uvedeným nulovým príjmov a výdavkov vo výške 28.995,-Sk ako odvodov do fondov, pričom za toto obdobie obdržal úhrady faktúr od spoločnosti XXXXX Dunajská Lužná, IXXXXX, spolu za 30.184.534,-Sk, od XXXXX, XXXXX, spolu za 1.830.885,-Sk, od spoločnosti XXXXX , spolu za 30.294.549,-Sk, od spoločnosti XXXXX, XXXXX, XXXXX spolu za 26.722.100,-Sk, od spoločnosti XXXXX XXXXX, XXXXX, spolu za 9.229.787,50,Sk, nepriznal daň z fyzických osôb XXXXX XXXXX s miestom podnikania XXXXX, XXXXX, spolu vo výške najmenej 15.667.246,-Sk, ku škode Slovenskej republiky,

5) za zdaňovacie obdobie roku 2004 tým, že nebol platcom DPH a vyhotovil faktúry za dodávky rôzneho tovaru s DPH spoločnostiam: XXXXX, spolu DPH 4.823.322,-Sk, XXXXX, XXXXX, spolu DPH 292.321,20,-Sk, XXXXX, XXXXXy , spolu DPH 4.836.945,-Sk, XXXXX, XXXXX, XXXXX, spolu DPH 4.266.554,50,-SK, XXXXX, spolu DPH 1.473.662,50,Sk, pričom bol toto povinný oznámiť a zaplatiť DPH príslušnému daňovému úradu do 15 dní od konca mesiaca v ktorom tak konal, čím skrátil daň z pridanej hodnoty spolu vo výške najmenej 15.598.954,-Sk, ku škode Slovenskej republiky,

spolu teda celkom skrátil daň v sume 53.119.050,-Sk (1.763.229,44,-€),

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Úradu justičnej a kriminálnej polície Okresného riaditeľstva PZ XXXXX V zo dňa 29.06.2010 sp. zn. ČVS: ORP-921/OEK-B5-2006  bolo vznesené obvinenie XXXXX pre trestný čin skrátenia dane a poistného podľa § 148 ods. 1, ods. 5 zákona č. 140/1961 Zb. v znení účinnom do 31.12.2005 na skutkovom základe uvedenom vo výrokovej časti označeného uznesenia. 

Dňa 29.07.2012 obv. XXXXX zomrel, táto skutočnosť je vo vyšetrovacom spise doložená úmrtným listom XXXXX vystaveným obcou Plavecký Štvrtok ako matričným úradom.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno  v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Zo zreteľom na spoľahlivo preukázanú právnu skutočnosť - úmrtie obvineného, som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Masár
prokurátor